C 79/18
FI
Euroopan unionin virallinen lehti
2.3.2023
Kulutusmallien uudelleenmäärittely 8. huomauttaa, että vuosina 2000–2015 tekstiilituotanto lähes kaksinkertaistui maailmassa.
Koska vaatteet muodostavat suurimman osuuden (81 prosenttia) EU:n tekstiilien kulutuksesta, kulutustrendi, jossa vaatteita käytetään entistä lyhyemmän aikaa ennen kuin ne heitetään pois, aiheuttaa eniten kestämätöntä ylituotantoa ja ylikulutusta.
9. toivoo, että toimintamalleista, joilla edistetään tekstiilimateriaalien tiedostavaa ja kestävää käyttöä, tulee entistä yleisempiä.
Tämä koskee erityisesti tietyntyyppisiä vaatteita, kuten päällystakkeja tai lastenvaatteita, joita kuluttajat todennäköisimmin heittävät pois ennen niiden käyttöiän päättymistä.
Tällaiset toimet, kuten vaihtojärjestelmät, vaatelainaamot ja valistuskampanjat, kohtaavat erilaisia esteitä, jotka liittyvät käytettyjen vaatteiden laatua, hygieniaa tai valikoiman monipuolisuutta koskeviin ennakkoluuloihin.
10. korostaa tarvetta tehostaa innovatiivisten ratkaisujen etsimistä (koneet, laitteistot, digitaaliset alustat) kerätyn tekstiilijätteen lajittelua, uudelleenkäyttöä ja kierrätystä varten sekä materiaalien käyttäytymisen optimoimiseksi.
11. huomauttaa, että kiertotalouteen perustuvien tuotteiden ja palvelujen markkinakysyntä on edelleen riittämätön, mikä on merkittävä este kiertotalouteen perustuvien liiketoimintamallien toteuttamiselle.
Komitea kannustaa jäsenvaltio-, alue- ja paikallistason viranomaisia vauhdittamaan sellaisten välineiden käyttöönottoa, joilla tuetaan ennemmin käyttöön kuin kulutukseen perustuvia liiketoimintamalleja, sääntelemällä tekstiilituotteiden kuljetusta ja kauppaa (myös jätevirtoja), edistämällä sääntelykannustimia (esimerkiksi alv-alennukset tai laajennetun tuottajavastuun periaatteen soveltaminen), jotta voidaan tukea vuokrausta ostamisen sijaan, jakoalustoja, takaisinottoa ja uudelleenmyyntiä sekä käytettyjen vaatteiden kauppoja, ja nostamalla korjaamisen, uusiojalostuksen ja huoltamisen arvostusta.
Komitea toteaa lisäksi, että tällaiset liiketoimintamallit voivat vaikuttaa myönteisesti ympäristökestävyyteen liittyvään suorituskykyyn terveydenhuolto-, matkailu- ja rakennusalalla sekä muiden julkisten peruspalvelujen alalla.
12.
suhtautuu myönteisesti aloitteeseen kuluttajien vaikutusmahdollisuuksien lisäämisestä vihreässä siirtymässä (2) ja siihen liittyviin EU:n sääntöihin, joilla varmistetaan, että kuluttajat saavat myyjältä tietoa tekstiilituotteiden kestävyyden kaupallisesta takuusta sekä tarvittavaa tietoa niiden korjattavuudesta.
Komitea kannustaa komissiota jatkamaan kaikentyyppisiä ympäristöväittämiä koskevien vähimmäisvaatimusten laatimista ympäristöväittämiä koskevan aloitteen (3) yhteydessä.
Kiertotalouden mukaisesta suunnittelusta todellisuutta 13. toteaa, että kestävyyteen keskittyvä suunnittelu voi lisätä tekstiili-, vaatetus-, nahka- ja jalkinealan tuotteiden elinikää ja vähentää siten jätettä sekä ensiömateriaalien ja kemikaalien kokonaiskäyttöä.
Komitea suhtautuu myönteisesti komission työhön tuotekohtaisten ekologista suunnittelua koskevien pakollisten vaatimusten laatimiseksi, jotta voidaan parantaa tekstiili-, vaatetus-, nahka- ja jalkinealan tuotteiden ominaisuuksia kestävyyden, uudelleenkäytettävyyden, korjattavuuden ja kuitukierrätykseen soveltuvuuden kannalta ja kasvattaa pakollisia kierrätyskuidun osuuksia.
14. on vakaasti sitä mieltä, että tarvitaan yhteisiä kestävyysstandardeja, jotka ovat välttämättömiä, jotta merkkituotteiden valmistajat saadaan mukaan tuotteidensa ympäristövaikutusten arviointiin.
15.
suhtautuu myönteisesti strategian osiin tekstiili-, vaatetus-, nahka- ja jalkinealan tuotteita koskevien tietojen selkeyttämisestä kiertotalouden periaatteiden noudattamisen osalta ja digitaalisesta tuotepassista, joka perustuu vaatimuksiin kiertotaloutta ja muita ympäristönäkökohtia koskevista pakollisista tiedoista.
Komitea kehottaa komissiota asettamaan digitaalisen tuotepassin kaikkien sidosryhmien ja kuluttajien saataville sekä sisällyttämään siihen tietoja työoloista ja tuotteiden korjaus- ja uudelleenkäyttömahdollisuuksista.
16. katsoo, että tekstiili-, vaatetus-, nahka- ja jalkinealan tuotteita koskevien vähimmäisvaatimusten määrittelyssä olisi noudatettava seuraavia periaatteita, joiden tarkoituksena on pyrkiä parantamaan koko elinkaaren aikaista yleistä ympäristötehokkuutta:
(2) (3)
Ehdotus direktiiviksi kuluttajien vaikutusmahdollisuuksien lisäämisestä vihreässä siirtymässä parantamalla suojaa sopimattomilta menettelyiltä ja tiedottamista (COM(2022) 143 final).
Initiative on substantiating green claims – Environment, Euroopan komissio (europa.eu).